उदयपुर | सेवा भारती चिकित्सालय का दीपावली स्नेह मिलन समारोह शनिवार को राज्यसभा सांसद अमर सिंह की मौजूदगी में हुआ। अमर सिंह ने कहा कि सेवा से ही समाज का निर्माण संभव है। सिंह ने सेवा भारती चिकित्सालय के विकास के लिए 51 लाख रुपए की आर्थिक सहायता दी। मुख्य वक्ता राष्ट्रीय स्वयंसेवक संघ के वरिष्ठ प्रचारक और प्रताप गौरव केंद्र के पूर्व निदेशक ओमप्रकाश ने कहा कि व्यक्ति की भूमिका समाज में योद्धा की तरह होनी चाहिए। वॉल्केम इंडिया के प्रबंध निदेशक अरविंद सिंघल, उदयपुर चेंबर ऑफ कॉमर्स एंड इंडस्ट्री के अध्यक्ष हंसराज चौधरी, रावत मनोहर सिंह कृष्णावत, तेजसिंह बांसी, पुष्कर दास महाराज, हेमेंद्र श्रीमाली आदि मौजूद थे।